title: فريدريش نيتشه
text: فريدريش نيتشه (مزيود ف 15 أكتوبر 1844 ف روكن ف مملكة پروسيا، مات ف 25 غشت 1900 ف ڤايمار ف لإمبراطورية لألمانية) فيلسوف، ناقد، ؤ فيلولوجيست ألماني، لي لأعمال ديالو كان عندها تأتير عميق على لفلسفة لموعاصيرة. كان بدا لكاريير ديالو ف لفيلولوجيا لكلاسيكية، ؤ موراها تحوّل ل لفلسفة. ف 1869 ولّا أصغر واحد شد لكرسي ديال لفيلولوجيا لكلاسيكية ف جاميعة بازل (ف مدينت بازل، دابا ف سويسرا) ملي كان عندو 24 عام. ف 1879، عتازل تّدريس ف لجاميعة بسباب مشاكل صحية لي عانا منها حياتو كاملة. أغلبية د لمؤلفات ديالو سالاهوم ف لعقد لي موراه. ف 1889، جاه نهيار كامل ؤ فقد لقدرات لعقلية ديالو. بقات مّو كاتعتاني بيه حتا ماتت ف 1897، ؤ موراها ختو إيليزابيت فورستر نيتشه حتا مات هوّا ف عام 1900.